EkBass/fiwiki-20250220-pages-articles huggingface dataset:
Risto Pajari

Risto Pajari (17. kesäkuuta 1909 Oulu – 26. marraskuuta 1995 HelsinkiKuolleita. Eversti evp. Risto Pajari. Helsingin Sanomat, 3.12.1995, s. 4.) oli suomalainen eversti, virkamies, vakuutusalan toimihenkilö ja sotakirjailija. ==Henkilöhistoria== Risto Pajarin vanhemmat olivat maanmittausinsinööri Olli Pajari ja Selma Elisabet Heikel ja puoliso vuodesta 1932 sairaanhoitaja Irja Elina Saukkonen. Suurlähettiläs Erkki Pajari (1933–1993)Kuolleita. Erkki Risto Olavi Pajari. Helsingin Sanomat, 6.11.1993, s. 7. oli heidän poikansa. Ylioppilaaksi Pajari tuli Oulun lyseosta. Hän suoritti Kadettikoulun 1930 ja Sotakorkeakoulun 1938. Pajari toimi Lentosotakoulun opetusupseerina ja adjutanttina, merilentolaivueen tähystäjänä, adjutanttina ja lentueen varapäällikkönä ja päällikkönä 1930-luvulla, 1940-luvulla taas Ilmavoimien esikunnassa toimistoupseerina, toimistopäällikkönä ja esikuntapäällikkönä. Ilmasota-lehden päätoimittaja hän oli 1941. Eduskunnan puolustusasiain valiokunnan sihteeri Pajarista tuli 1947. Hänet ylennettiin vänrikiksi 1930, luutnantiksi 1932, kapteeniksi 1936, majuriksi 1940, everstiluutnantiksi 1942 ja everstiksi 1944. Vuonna 1949 Pajari palasi Lentosotakouluun, toimien sen johtajana vuoteen 1954, jolloin hän erosi puolustusvoimien palveluksesta. Pajari työskenteli Henkivakuutusyhtiö Salaman prokuristina ja hankintapäällikkönä vuoteen 1970, jolloin hän jäi eläkkeelle. Pajarin teokset Talvisota ilmassa ja Jatkosota ilmassa kuvaavat laajaan lähdeaineistoon perustuen talvi- ja jatkosodan tapahtumia ilmarintamalla. Kolmen teoksen lisäksi hän kirjoitti runsaasti artikkeleita sotilaallisiin aikakauslehtiin. ==Teokset== * Pajari, Risto & Lehmus, Kalle 1948. Suomea linnun silmin / Finland i fågelperspektiv. Helsinki: Otava. * Pajari, Risto 1971. Talvisota ilmassa. Porvoo: WSOY. * Pajari, Risto 1982. Jatkosota ilmassa. Porvoo: WSOY. ==Lähteet== Luokka:Suomalaiset sotakirjailijat Luokka: Suomalaiset everstit Luokka: Suomalaiset virkamiehet Luokka: Vuonna 1909 syntyneet Luokka: Vuonna 1995 kuolleet
The Diary

The Diary on rap-artisti Scarfacen kolmas studioalbumi, joka ilmestyi 18. elokuuta 1994. The Soucre Magazine ja XXL antoivat täydet viisitähteä albumin arvostelussa. Albumi saavutti Yhdysvalloissa 5. joulukuuta 1994 RIAAn hyväksymän kultalevyn rajan. Screwed & Chopped versio ilmestyi 17. lokakuuta 2007. # Kappale Vierailet artisti(t) Aika 1\. "Intro" 1:20 2\. "The White Sheet" 4:48 3\. "No Tears" 2:58 4\. "Jesse James" 4:45 5\. "G's" 5:47 6\. "I Seen a Man Die" 5:19 7\. "One" 6:17 8\. "Goin' Down" 5:39 9\. "One Time" (Interlude) 1:05 10\. "Hand of the Dead Body" Ice Cube, Devin the Dude 5:32 11\. "Mind Playin' Tricks '94" 4:39 12\. "The Diary" 2:42 13\. "Outro" 1:57 == Listasijoitukset == Lista Sijoitus U.S. "Billboard" Billboard 200 2. U.S. Billboard Top R&B;/Hip-Hop Albums 2. == Singlet == Singlen nimi Listasijoitukset "I Seen a Man Die" Billboard Hot 100 Chart: 37. U.S. Hot R&B;/Hip-Hop Singles & Tracks Chart: 15. Hot Rap Singles: 2. "Hand of the Dead Body" Billboard Hot 100 Chart: 74. U.S. Hot R&B;/Hip-Hop Singles & Tracks Chart:379. Hot Rap Singles: 9. Luokka:Vuoden 1994 albumit Luokka:Scarfacen albumit
Sarkomaa

Sarkomaa on muun muassa seuraavien suomalaisten sukunimi: * Pertti Sarkomaa (1941–2024), tekniikantutkija, professori * Sari Sarkomaa (s. 1965), kansanedustaja, Pertti Sarkomaan tytär
Vehviläinen

Vehviläinen on suomalainen sukunimi, joka on muun muassa seuraavilla henkilöillä: * Aarno Vehviläinen (s. 1944), kenraalimajuri * Ailamari Vehviläinen (s. 1977), laulaja * Anu Vehviläinen (s. 1963), kansanedustaja ja ministeri (Keskusta) ja eduskunnan puhemies 2020– * Arvo Vehviläinen (1901–1964), muusikko ja säveltäjä * Hannu Vehviläinen (s. 1945), metsänhoitaja ja MMK, virkamies, metsätalousjohtaja, metsäneuvos * Jukka Vehviläinen (1981−2021), lentopalloilija ja lentopallovalmentaja * Jussi Vehviläinen (s. 1977), motocross-ajaja * Katri Vehviläinen-Julkunen (s. 1957), hoitotieteen professori, Kuopion yliopiston ent. vararehtori * Kerttu Vehviläinen (myöh. Vehviläinen-Leväluoma, 1896–1927), näyttelijä * Kimmo Vehviläinen (s. 1972), radiojuontaja, Aarno Vehviläisen poika * Marja Vehviläinen, tekniikan tutkija * Mika Vehviläinen (s. 1961), Cargotecin toimitusjohtaja * Mikko Vehviläinen (s. 1979), tietokirjailija ja vapaa toimittaja, Jussi Vehviläisen veli * Olli-Pekka Vehviläinen (1933–2024), historiantutkija, professori * Pekka Vehviläinen (s. 1959), painija * Pertti Vehviläinen (s. 1957), painituomari, Pekka Vehviläisen veli * Simo Vehviläinen (s. 1983), jääkiekkomaalivahti * Sini Vehviläinen (s. 1990), jalkapalloilija * Veikko Vehviläinen (1920–1988), Mannerheim-ristin ritari, maanviljelijä * Veini Vehviläinen (s. 1997), jääkiekkomaalivahti * Ville Vehviläinen (s. 1983), rumpali.
José Morais

José Manuel Ferreira de Morais (s. 27. heinäkuuta 1965) on portugalilainen jalkapallovalmentaja ja entinen pelaaja. ==Valmennusura== Morais siirtyi valmentajaksi pelaajauransa jälkeen ja toimi aluksi muun muassa Benfican junioreiden valmentajana, josta hän siirtyi myöhemmin tammikuussa 2003 saksalaisen Dresdnerin päävalmentajaksi. Pesti jäi kuitenkin lyhyeksi ja Morais palasi takaisin kotimaahansa. Hän toimi kaudella 2003–2004 Porton apuvalmentajana ja oli voittamassa José Mourinhon kanssa Mestarien liigan lisäksi Portugalin mestaruutta. Samaan aikaan Morais toimi Académico Viseun ja Santa Claran alle 19-vuotiaiden päävalmentajana. Tammikuussa 2005 Morais sai päävalmennus pestin Ruotsista Assyriskasta. Hän kuitenkin jätti tehtävän kesäkuussa 2005 ja siirtyi kuukausi myöhemmin saudiarabialaiseen Al Hazmin valmentajaksi. Kauden jälkeen Morais palkattiin tunisialaisen Stade Tunisienin päävalmentajaksi kaudeksi 2008–2009. Hän kuitenkin sai potkut kesken kauden ja siirtyi syyskuussa 2008 Jemenin maajoukkueen valmentajaksi. Hän ehti kuitenkin valmentaa vain kaksi kuukautta, kunnes hän palasi takaisin Tunisiaan tällä kertaa Espérancen päävalmentajaksi. Morais kuitenkin erotettiin tehtävästään joukkueen huonojen esitysten vuoksi vaikka se oli sarjassa toisena. Lisäksi hän koki paineet liian suuriksi ja sopi erostaan joukkueen johdon kanssa.José Morais rescinde com o Esperança de Tunis org.rr.pt 9.3.2009 Viitattu 31.5.2010 Lokakuussa 2009 Morais nimitettiin italialaisen Interin tekniseksi avustajaksi André Villas Boasin tilalle.Inter bids farewell to Andrè Villas Boas inter.it 14.10.2009 Viitattu 31.5.2010 Morais jätti tehtävänsä kauden 2009-2010 jälkeen samaan aikaan kun José Mourinhon sopimus päättyi Interin päävalmentajana. ==Lähteet== Luokka:Portugalilaiset jalkapalloilijat Luokka:Portugalilaiset jalkapallovalmentajat Luokka:Vuonna 1965 syntyneet Luokka:Elävät henkilöt
Vladimir Antonov-Ovsejenko

Vladimir Aleksandrovitš Antonov-Ovsejenko (, oikea sukunimi Ovsejenko, puoluenimi Štyk, Штык, kirjallinen salanimi A. Galski, А. Гальский; 21. maaliskuuta (J: 9. maaliskuuta) 1883 Tšernigov – 10. helmikuuta 1939) oli ukrainalaissyntyinen bolševikki, sotilas, neuvostoliittolainen poliitikko ja diplomaatti. Vladimir Antonov-Ovsejenko syntyi upseerin perheeseen. Hän valmistui Voronežin kadettikoulusta vuonna 1901 ja Vladimirin jalkaväkikoulusta Pietarissa vuonna 1904. Hän osallistui vallankumousliikkeeseen vuodesta 1901 lähtien ja liittyi vuonna 1903 Venäjän sosiaalidemokraattiseen työväenpuolueeseen. Vuosina 1905–1906 Antonov- Ovsejenko osallistui sotilaskapinoiden järjestämiseen Puolassa ja Sevastopolissa. Vuonna 1906 hän sai kuolemantuomion, joka muutettiin 20 vuoden vankeudeksi. Hän pakeni vankilasta ja asui vuodesta 1910 lähtien ulkomailla, missä hän aluksi liittyi menševikkeihin. Toukokuussa 1917 Antonov-Ovsejenko palasi Venäjälle, liittyi bolševikkeihin ja työskenteli jonkin aikaa Helsingissä. Lokakuun vallankumouksen aikana hän johti Talvipalatsin valtausta ja väliaikaisen hallituksen pidätystä. Hän kuului kansankomissaarien neuvostoon ja johti Pietarin puolustusta. Venäjän kansalaissodan aikana Antonov-Ovsejenko komensi puna-armeijan joukkoja Etelä-Venäjällä ja Ukrainassa, toimi puolueen keskuskomitean valtuutettuna Vitebskin ja Tambovin lääneissä sekä työskenteli eri kansankomissariaateissa. Vuonna 1921 hän johti talonpoikaiskapinoiden tukahduttamista Tambovin läänissä ja oli puna-armeijan poliittisen hallinnon päällikkönä vuosina 1922–1924. Vuonna 1924 Antonov- Ovsejenko erotettiin kaikista viroistaan trotskilaisena. Sen jälkeen hän työskenteli Neuvostoliiton lähettiläänä Kiinassa, Tšekkoslovakiassa, Liettuassa ja Puolassa. Vuosina 1934–1936 hän toimi Venäjän SFNT:n prokuraattorina, vuosina 1936–1937 Neuvostoliiton pääkonsulina Barcelonassa ja Venäjän SFNT:n oikeusasiain kansankomissaarina. Antonov-Ovsejenko pidätettiin lokakuussa 1937 ja ammuttiin Moskovan lähellä Kommunarkan teloituspaikalla syytettynä vastavallankumoukselliseen terroristijärjestöön kuulumisesta. Hänen maineensa puhdistettiin vuonna 1956. Antonov-Ovsejenko on kirjoittanut joukon Venäjän vallankumousta ja kansalaissotaa käsitteleviä muistelmateoksia: Pod vympelom Oktjabrja (”Lokakuun viirin alla”, 1923), Zapiski o graždanskoi voine (”Muistiinpanoja kansalaissodasta”, 1924–1933, V semnadtsatom godu (”Vuonna 1917”, 1933), V revoljutsii (”Vallankumouksen aikana”, 1957). ==Lähteet== Luokka:Bolševikit Luokka:Trotskilaiset Luokka:Neuvostoliittolaiset kommunistit Luokka:Venäjän SFNT:n kansankomissaarit ja ministerit Luokka:Venäjän perustuslakia säätävän kansalliskokouksen jäsenet Luokka:Neuvostoliittolaiset diplomaatit Luokka:Stalinin vainoissa kuolleet Luokka:Vuonna 1883 syntyneet Luokka:Vuonna 1939 kuolleet
Anki (ohjelma)

Anki on vapaa ja aikavälikertaukseen perustuva kääntökorttiohjelma. Se auttaa käyttäjiä oppimaan ja muistamaan flash-korttiin tallennettua tietoa. Ohjelman aikatauluttamisalgoritmi aikatauluttaa korttien kertausta siten, että sisältö muistettaisiin mahdollisimman vähällä kertaamisella. Anki on japanilainen sana, joka tarkoittaa 'ulkoa opetteleminen'. Samankaltaisia ohjelmia ovat kaupallinen SuperMemo ja ilmainen Mnemosyne. ==Perusidea== Ensin käyttäjä lisää flash-kortteja ohjelmaan. Käyttäjä voi lisätä esimerkiksi kortin, jossa toisella puolella lukee 'koira' ja toisella puolella englanninkielinen käännös 'dog'. Ensimmäisen korttien kertauksen aikana ohjelma näyttää käyttäjälle kortin suomenkielisen puolen. Käyttäjä yrittää muistaa, mikä englanninkielinen sana vastaa suomenkielistä sanaa. Kortin toinen puoli näytetään käyttäjälle ja käyttäjä arvioi, kuinka hyvin hän muisti vastauksen ja antaa itselleen arvosanan. Ohjelma päättää vastauksen ja aikatauluttamisalgoritmin perusteella, milloin kortti näytetään käyttäjälle seuraavan kerran. Algoritmin perusidea on, että paras aika kerrata opittua materiaalia on juuri ennen kuin se muuten unohdettaisiin. Kun kortit ovat vielä uusia, niiden kertaamisen jälkeen niitä näytetään käyttäjälle melko pian esimerkiksi parin päivän tai viikon kuluttua. Kun käyttäjä kertaa kortteja enemmän ja antaa omille vastauksilleen parempia arvosanoja, korttien kertausaikavälit kasvavat. ==Lähteet== ==Aiheesta muualla== *Ankin kotisivu *Tietoa Ankin algoritmista Luokka:Windows-ohjelmat Luokka:Linux-ohjelmat Luokka:Mac OS -ohjelmat Luokka:Vapaat ohjelmistot
Obstetriikka

Obstetriikka eli synnytysoppi on lääketieteen osa-alue, joka käsittää raskauteen, synnytykseen ja lapsivuoteuteen kuuluvaa lääketiedettä. ==Lähteet== * Luokka:Seulonnan keskeiset artikkelit
Puhveligammaheinä

Puhveligammaheinä eli puhveliheinä (Bouteloua dactyloides, syn. Buchloe dactyloides) on matala röyhykukintoinen, heinäkasvien heimoon kuuluva laji. Lajia esiintyy Pohjois-Amerikassa Meksikon pohjoisosassa, Yhdysvaltojen ja Kanadan keskiosissa. Se on varsin tavanomainen läntisillä preerioilla Yhdysvalloissa.WSOY Facta - puhveliheinä Viitattu 31.5.2010. == Lähteet == == Aiheesta muualla == * Integrated Taxonomic Information System (ITIS): Buchloe dactyloides * Global Biodiversity Information Facility (GBIF): Bouteloua dactyloides * United States Department of Agriculture (USDA): Bouteloua dactyloides * Flora of China: Buchloe dactyloides Luokka:Gammaheinät
Lindén

Lindén tai Linden on muun muassa seuraavien henkilöiden sukunimi: * Aki Lindén (s. 1953), erikoislääkäri ja sosiaalidemokraattinen poliitikko ja kansanedustaja * Andy Linden (1922–1987), yhdysvaltalainen autourheilija * Arvo Lindén, myöh. Arvo Linko (1887–1941), suomalainen painija ja uimahyppääjä * Dolf van der Linden (1915–1999), alankomaalainen kapellimestari * Eeva Lindén (1896–1992), suomalainen kielitieteilijä * Erkki Lindén (1921–1942), koripalloilija * Gurli Lindén (s. 1940), suomenruotsalainen kirjailija * Haakon Lindén (1891–1939), suomalainen arkkitehti * Heidi Lindén, suomalainen näyttelijä, tuottaja, ohjaaja ja muusikko * Jenny Lindén Urnes (s. 1971), ruotsalainen yritysjohtaja * Johan Axel Lindén (1853–1932), suomenruotsalainen runoilija * Kaj Lindén (1931–2013), suomalainen televisiotoimittaja, Kymmenen uutisten uutisankkuri * Kalle Linden (1872–1918), suomalainen punakaartilaispäällikkö * Lena Ringbom Lindén (1914–1965), suomenruotsalainen kirjailija * Maria Lindén (o.s. Annala; s. 1980), suomalainen politiikan tutkija, toimittaja ja tietokirjailija * Mariella Lindén (s. 1950), suomalainen kulttuurityöntekijä ja kirjailija * Miisa Lindén (s. 1957), suomalainen ohjaaja, dramaturgi, käsikirjoittaja ja näyttelijä * Mikael Lindén (1853–1929), suomalainen opettaja, pankinjohtaja ja valtiopäivämies * Olavi Lindén (s. 1946), suomalainen insinööri ja muotoilija * Raija Lindén (s. 1939), suomalainen näytelmäkirjailija * Raimo Lindén (1943–2023), suomalainen moukarinheittäjä * Suvi Lindén (s. 1962), suomalainen kansanedustaja ja ministeri * Trevor Linden (s. 1970), kanadalainen jääkiekkoilija * Tuija Lindén (s. 1959), Pelit-lehden päätoimittaja * Vilho Lindén (1897–1970), suomalainen jääkärieverstiluutnantti * Väinö Lindén (1889–1987), suomalainen lääkäri, sotaväen ylilääkäri * Zinaida Lindén (s. 1963), suomenruotsalainen kirjailija == Laiva == * Linden, ahvenanmaalainen 1992 valmistunut kuunari == Paikkakuntia == * Linden, kaupunki Hessenissä Saksassa * Linden-Limmer, kaupungin osa-alue Hannoverissa Saksassa * Linden, kaupunki Alabamassa Yhdysvalloissa * Linden, kaupunki New Jerseyssä Yhdysvalloissa * Linden, kaupunki Texasissa Yhdysvalloissa * Linden, kaupunki Guyanassa *Luokka:Luettelot henkilöistä sukunimen mukaan
StreetDance 3D

StreetDance 3D on brittiläinen vuonna 2010 ensi-iltansa saanut tanssielokuva. Elokuva on lajityyppinsä ensimmäinen 3D-elokuva sekä ensimmäinen eurooppalainen 3D-tekniikalla kuvattu näytelmäelokuva. == Juoni == Elokuvan juoni sijoittuu street dance -kilpailuun. Elokuvan päähenkilön Carlyn poikaystävä Jay jättää tanssiryhmänsä Carlylle. Carly on sitten ryhmän johtaja, mutta kaikki ovat vähällä luovuttaa. Tanssiporukka ei suostu jatkamaan ilman Jayta, eikä Carly oikein osaa johtaa ryhmää. Jayn lähdön myötä ryhmältä menee myös tanssitila, eikä uutta meinaa löytyä. Lopulta, Carlyn tuodessa noutoruokaa balettiohjaaja Helenalle, he saavat balettiopistolta tilan. Tila on kuitenkin jo balettitanssijoiden käytössä. Tanssityylien erot ovat aivan liian suuret, eivätkä tanssijat aluksi tule edes toimeen. Streetdance-ryhmän villi ja energinen harjoittelu aiheuttaa myös närää balettitanssijoiden ja -opettajien keskuudessa. Ensimmäisellä kerralla he rikkovat erään balettiopiston seinän, ja Helena ehdottaa, että jos street- tanssijat alkavat harjoitella balettitanssijoiden kanssa, heidän ei tarvitse maksaa. Huonon rahatilanteen takia heidän on pakko suostua, vaikka eivät haluaisi. Myöhemmin Helena vie Carlyn kanssaan katsomaan balettia, josta Carly inspiroituu. Hetken aikaa tanssittuaan uusi baletti-street-ryhmä lähtee klubille, jossa paikallinen mestaritanssiryhmä The Surge on haastettavana. He päättävät haastaa ryhmän ja järkyttyvät huomatessaan, että Jay on lähtenyt liityäkseen The Surgeen. Tämän takia klubille puhkeaa tappelu. Samalla Carly tajuaa, ettei heidän ryhmästään koskaan tule yhtä hyvä kuin The Surgesta. Viettäessään aikaa balettitanssija Tomasin kanssa, Tomas ehdottaa jotain erilaista, että he yhdistäisivät baletin ja streetin. Aluksi Carly on sitä mieltä, että se ei toimi. Carly kuitenkin kuuntelee Tomasia, ja heidän ryhmänsä, Breaking Point, yhdistää streetin ja baletin. Koittaa pääsykoepäivä. Baletin ja streetin pääsykoe on samana päivänä, ja Breaking Point meinaa jo luopua toivosta, koska balettitanssijat ovat omassa pääsykokeessaan ja alkaa jo vaikuttaa siltä, että he eivät ehdi. Silloin Carlyn innokas työkaveri Eddie hyppää lavalle viivyttääkseen Breaking Pointin esityksen alkamista, ja juuri kun Eddie kannetaan pois lavalta, balettitanssijat saapuvat paikalle. Breaking Point aloittaa esityksensä ja yleisö naureskelee heidän balettiesitykselleen. Sitten kun esityksestä tulee moderni streetin ja baletin yhdistelmä ja se käy yleisöllekin selväksi, alkaa yleisö hurrata. Lopulta esitys päättyy raikuviin suosionosoituksiin. == Pääosissa == Lähde: Viitattu 27.9.2021. == Lähteet == Luokka:Vuoden 2010 brittiläiset elokuvat Luokka:3D-elokuvat Luokka:Tanssielokuvat
Kyle Okposo

Kyle Henry Erovre Okposo (s. 16. huhtikuuta 1988 St. Paul, Minnesota) on yhdysvaltalainen uransa lopettanut jääkiekkoilija. New York Islanders varasi hänet ensimmäisellä kierroksella varausnumerolla seitsemän vuonna 2006. Maaliskuussa 2024 siirtorajan viimeisenä päivänä Sabres kauppasi Okposon Florida Panthersiin vaihdossa Calle Själiniin ja seitsemännen kierroksen varausvuoroon vuoden 2024 varaustilaisuudessa.https://www.tsn.ca/nhl/buffalo- sabres-deal-kyle-okposo-to-florida-panthers-1.2086975 Syyskuussa 2024 Okposo lopetti pelaajauransa. https://www.nhl.com/news/kyle-okposo-retires-from-nhl- after-17-seasons == Tilastot == 2004–2005 Shattuck St. Mary's USHSW 65 47 45 92 72 – – – – – WHC 5 2 2 4 2 2005–2006 Des Moines Buccaneers USHL 50 27 31 58 56 11 5 11 16 8 2006–2007 Univ. of Minnesota NCAA 40 19 21 40 34 – – – – – JMM 7 0 1 1 12 2007–2008 Univ. of Minnesota NCAA 18 7 4 11 6 – – – – – JMM 6 1 5 6 2 Bridgeport Sound Tigers AHL 35 9 19 28 12 – – – – – New York Islanders NHL 9 2 3 5 2 – – – – – 2008–2009 New York Islanders NHL 65 18 21 39 36 – – – – – MM 9 2 3 5 10 2009–2010 New York Islanders (A) NHL 80 19 33 52 34 – – – – – MM 6 1 2 3 0 2010–2011 New York Islanders (A) NHL 38 5 15 20 40 – – – – – 2011–2012 New York Islanders (A) NHL 79 24 21 45 46 – – – – – MM 8 2 1 3 0 2012–2013 New York Islanders (A) NHL 48 4 20 24 38 6 3 1 4 5 2013–2014 New York Islanders (A) NHL 71 27 42 69 51 – – – – – 2014–2015 New York Islanders (A) NHL 60 18 33 51 12 7 2 1 3 2 2015–2016 New York Islanders (A) NHL 79 22 42 64 51 11 2 6 8 4 2016–2017 Buffalo Sabres (A) NHL 65 19 26 45 24 – – – – – 2017–2018 Buffalo Sabres (A) NHL 76 15 29 44 40 – – – – – 2018–2019 Buffalo Sabres (A) NHL 78 14 15 29 41 – – – – – 2019–2020 Buffalo Sabres (A) NHL 52 9 10 19 28 – – – – – 2020–2021 Buffalo Sabres (A) NHL 35 2 11 13 0 – – – – – 2021–2022 Buffalo Sabres (C) NHL 74 21 24 45 43 – – – – – 2022–2023 Buffalo Sabres (C) NHL 75 11 17 28 34 – – – – – 2023–2024 Buffalo Sabres (C) NHL 61 12 10 22 32 – – – – – Florida Panthers NHL 6 0 0 0 2 17 0 2 2 10 17 kautta yhteensä NHL 1051 242 372 614 554 41 7 10 17 21 == Lähteet == * Viitattu 27.7.2010 * Viitattu 27.7.2010 * Viitattu 27.7.2010 === Viitteet === Luokka:Yhdysvaltalaiset jääkiekkoilijat Luokka:New York Islandersin varaamat pelaajat Luokka:Amerikannigerialaiset Luokka:Vuonna 1988 syntyneet Luokka:Elävät henkilöt
National Society for the Prevention of Cruelty to Children

National Society for the Prevention of Cruelty to Children (NSPCC) on brittiläinen järjestö, joka toimii lastensuojelun hyväksi. Liverpoolilainen liikemies Thomas Agnew vieraili New York Society for the Prevention of Cruelty to Childrenin luona New Yorkin -matkallaan vuonna 1881. Hän vakuuttui järjestön työstä ja halusi luoda samanlaisen avun liverpoolilaislapsille. Agnew perusti vuonna 1883 Liverpool Society for the Prevention of Cruelty to Children -järjestön. Monet muut kaupungit seurasivat Liverpoolin mallia, ja vuonna 1884 Shaftesburyn jaarli Anthony Ashley-Cooper ja pastorit Edward Rudolph sekä Benjamin Waugh perustivat London Society for the Prevention of Cruelty to Children -järjestön (Lontoon SPCC). Yhdistyneen kuningaskunnan parlamentti hyväksyi maan ensimmäisen lain lasten suojelemiseksi pahoinpitelyiltä ja laiminlyönneiltä Lontoon SPCC viiden vuoden kampanjan jälkeen. Lontoon SPCC muutti nimensä National Society for the Prevention of Cruelty to Childreniksi (NSPCC) vuonna 1899, sillä sillä oli jo haaratoimistoja ympäri Isoa-Britanniaa ja Irlantia. NSPCC sai kuninkaallisen oikeuden (Royal Charter) vuonna 1895, kun kuningatar Viktoriasta tuli järjestön ensimmäinen kuninkaallinen suojelija. Se ei kuitenkaan lisännyt nimensä eteen Royal-määritettä, sillä NSPCC oli nimenä tuossa vaiheessa jo tunnettu. Lisäksi se ei halunnut sekoittua Royal Society for the Prevention of Cruelty to Animals -järjestöön, joka oli ollut toiminnassa jo yli 50 vuotta. == Aiheesta muualla == *Järjestön kotisivut Luokka:Lastensuojelujärjestöt Luokka:Brittiläiset järjestöt
Eljero Elia

Eljero George Rinaldo Elia (s. 13. helmikuuta 1987 Voorburg, Alankomaat) on alankomaalainen jalkapalloilija, pelipaikaltaan vasen laitahyökkääjä. Hän edustaa Turkin Superliigassa pelaavaa İstanbul Başakşehiria.Eljero Elia National Football Teams -sivustolla Elia aloitti ammattilaisuransa Alankomaiden pääsarjan Eredivisien ADO Den Haagissa kaudella 2004–2005. Hän pelasi ensimmäisenä kautenaan neljä liigaottelua, mutta kahtena seuraavana kuului jo joukkueen runkopelaajiin pelaten yhteensä 55 liigaottelua. Twente sijoittui sarjassa toiseksi kumpanakin kautena. Heinäkuussa 2007 Elia siirtyi toiseen Eredivisie-seuraan FC Twenteen 200 000 euron siirtosummalla. Hän kuului Twenten vakioavauskokoonpanoon kahden kauden ajan, kunnes siirtyi heinäkuussa 2009 yhdeksällä miljoonalla eurolla Saksan Bundesliigan Hamburger SV:n joukkueeseen. Elia sai runsaasti vastuuta myös HSV:ssä pelaten ensimmäisten kahden kautensa aikana 48 liigaottelua. Hän ehti aloittaa seurassa myös kauden 2011–2012, mutta siirtyi elokuussa 2012 Italian Serie A:n Juventukseen. Eliasta maksettiin jälleen yhdeksän miljoonaa euroa. Kausi päättyi Juventuksen mestaruuteen, mutta Elian sarjaottelut jäivät neljään, ja hän jätti seuran jo ensimmäisen kauden jälkeen. Heinäkuussa 2012 Werder Bremen hankki Elian 5,5 miljoonalla eurolla. Bremenissä hän on päässyt taas pelaamaan säännöllisesti pelaten ensimmäisten kahden kautensa aikana yhteensä 57 liigaottelua.Eljero Elia Soccerway-sivustolla Alankomaiden maajoukkueessa Elia on pelannut 28 ottelua ja tehnyt niissä kaksi maalia vuosina 2009–2012. Hän oli mukana MM-kisoissa 2010, joissa Alankomaat tuli toiseksi. == Saavutukset == Twente: * Eredivisien toinen sija: 2007–2008, 2008–2009 * KNVB-cupin toinen sija: 2008–2009 Juventus: * Serie A:n mestaruus: 2011–2012 * Italian cupin toinen sija: 2011–2012 Feyenoord * Eredivisien mestaruus: 2016–2017 * KNVB- cupin mestaruus: 2015–2016 Alankomaiden maajoukkue: * MM-hopea 2010 == Lähteet == Luokka:Alankomaalaiset jalkapalloilijat Luokka:Vuonna 1987 syntyneet Luokka:Elävät henkilöt
Stijn Schaars

Stijn Schaars (s. 11. tammikuuta 1984 Gendt) on hollantilainen jalkapalloilija, pelipaikaltaan keskikenttäpelaaja. Hän edustaa Eredivisiessä pelaavaa Heerenveeniä. Schaars valittiin Alankomaiden maajoukkueeseen vuoden 2010 MM-kisoihin. == Lähteet == *Profiili Transfermarktissa *Profiili UEFA.comissa *Profiili ESPN:n Soccernetissä Luokka:Alankomaalaiset jalkapalloilijat Luokka:Vuonna 1984 syntyneet Luokka:Elävät henkilöt
Michel Vorm

Michel Vorm (s. 20. lokakuuta 1983 IJsselstein, Utrechtin provinssi, Alankomaat) on alankomaalainen jalkapalloilija, pelipaikaltaan maalivahti. Hän on kotimaansa lisäksi pelannut Englannin sarjoissa Swansea Cityn ja Tottenham Hotspurin joukkueissa. Vorm nousi FC Utrechtin edustusjoukkueeseen 2005. Ensimmäisen kauden Vorm vietti lainasopimuksella FC Den Boschissa. Seuraavalla kaudella hän vakiinnutti paikkansa Utrechtin ykkösmaalivahtina ja seuran kannattajat valitsivat hänet vuoden pelaajaksi. Elokuussa 2011 Swansea osti Vormin Utrechtista 1,5 miljoonan punnan siirtosummalla. Hän pelasi Swanseassa kolmen kauden aikana 89 ottelua Englannin Valioliigassa ja viisi ottelua Eurooppa-liigassa. Hän siirtyi Tottenhamiin kesällä 2014. Vuonna 2019 hän oli muutaman kuukauden ilman seuraa, mutta palasi lokakuussa Tottenhamiin. Hän on pelannut seurassa kaikkiaan 13 valioliigaottelua. Mestarien liigassa hän on pelannut kolme ottelua, näistä kaksi Tottenhamin finaalitappioon päättyneellä kaudella 2018–2019. Vorm oli mukana alle 21-vuotiaiden EM-kisat 2006 voittaneessa joukkueessa, mutta hän ei päässyt lopputurnauksessa kentälle. Ensimmäisen ottelunsa Alankomaiden maajoukkueessa hän pelasi maaottelussa Ruotsia vastaan marraskuussa 2008. Ensimmäisen arvokilpailujen karsintaottelunsa hän pelasi MM-karsinnassa Skotlantia vastaan syyskuussa 2009. Hän kuului Alankomaiden hopeajoukkueeseen MM-kilpailuissa 2010, joissa hän ei kuitenkaan pelannut yhtään ottelua. Hän istui kaikki ottelut vaihtopenkillä myös EM-kilpailuissa 2012. MM-kilpailuissa 2014 hän pääsi kentälle voittoisan pronssiottelun viimeiseksi minuutiksi. == Lähteet == === Tilastot === * === Viitteet === Luokka:Alankomaalaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Garrett Raboin

Garrett Raboin (s. 27. maaliskuuta 1985 Detroit Lakes Minnesota) on yhdysvaltalainen jääkiekkopuolustaja. Raboinin isä oli jääkiekkovalmentaja, joka auttoi hänet harrastuksen pariin. Garrett menestyi yliopistossa opillisesti, mutta myös kiekollisesti hänen ollessa St. Cloudin osavaltionyliopiston joukkueen kapteenina vuosina 2008–2010. Raboin vei joukkueensa myös NCAA:n finaaliotteluihin ensi kertaa oppilaitoksen historiassa ja oli itse liigan parhaita kiekollisia puolustajia. Raboin on valittu yliopistosarja NCAA:n tähdistöön kahdesti. Kaudella hän lähti Eurooppaan pelaamaan ammittilaiseksi valmistuttuaan erityisopettajaksi. Hän pelasi jääkiekon SM-liigassa Turun Palloseurassa. Hänet palkattiin Lee Sweattin lähdön takia, mutta hän loukkaantui heti European Trophy -kisoissa eikä pelannut harvinaisen telaluun murtuman takia kuin vasta 15. marraskuuta. Kaudelle Raboin teki vuoden mittaisen jatkosopimuksen. Raboin ja TPS purkivat kuitenkin sopimuksensa 6. lokakuuta 2011, koska Raboin ei mielestään saanut tarpeeksi peliaikaa. Myöhemmin lokakuussa hän siirtyi Norjan pääsarjan Lørenskogiin. ==Tilastot== 2003–2004 Lincoln Stars USHL 59 0 10 10 73 2004–2005 Lincoln Stars USHL 58 5 11 16 71 4 0 1 1 8 2005-2006 Lincoln Stars USHL 59 7 22 29 119 9 0 3 3 6 2006–2007 St. Cloud State University NCAA 38 0 7 7 30 - - - - - 2007–2008 St. Cloud State University NCAA 40 3 16 19 44 - - - - - 2008–2009 St. Cloud State University NCAA 38 10 23 33 36 - - - - - 2009–2010 St. Cloud State University NCAA 40 8 16 24 52 - - - - - 2010–2011 TPS SML 36 6 6 12 20 - - - - - ET 1 0 0 0 2 2011–2012 TPS SML 7 0 0 0 4 - - - - - ET 8 1 4 5 6 2 kautta yhteensä SM-liiga 43 6 6 12 24 - - - - - == Lähteet == * * * Luokka:Yhdysvaltalaiset jääkiekkoilijat Luokka:Vuonna 1985 syntyneet Luokka:Elävät henkilöt
The Untouchable

The Untouchable on rap-artisti Scarfacen neljäs studioalbumi, joka ilmestyi 11. marraskuuta 1997. Albumi oli Scarface ensimmäinen, joka ylsi Billboard 200 albumi listan ykköseksi. Albumi saavutti Yhdysvalloissa 16. toukokuuta 1997 RIAAn hyväksymän kultalevyn rajan. Screwed & Chopped versio ilmestyi 8. kesäkuuta 2004 ==Kappaleluettelo== # Kappale Vierailet artisti(t) Aika 1\. "Intro" 0:57 2\. "Untouchable" Roger Troutman 4:05 3\. "No Warning" 2:37 4\. "Southside" 2:13 5\. "Sunshine" Lisa Crawford 3:54 6\. "Money Makes the World Go Round" Daz Dillinger, Devin the Dude & Big Mike 4:30 7\. "For Real" 4:32 8\. "Ya' Money or Ya' Life" 5:18 9\. "Mary Jane" 4:41 10\. "Smile" 2Pac & Johnny P. 5:00 11\. "Smartz" Devin the Dude 4:57 12\. "Faith" 5:55 13\. "Game Over" Dr. Dre, Ice Cube & Too Short 4:51 13\. "Outro" 1:49 == Listasijoitukset == Lista Sijoitus U.S. "Billboard" Billboard 200 1. U.S. Billboard Top R&B;/Hip-Hop Albums 1. == Singlet == Singlen nimi Listasijoitukset "Smile" Billboard Hot 100 Chart: 12. U.S. Hot R&B;/Hip-Hop Singles & Tracks Chart: 4. Hot Rap Singles: 2. Rhythmic Top 40: 31. "Mary Jane" "Game Over" Luokka:Vuoden 1997 albumit Luokka:Scarfacen albumit
Cabralzinho

Carlos Roberto Ferreira Cabral pelaajanimeltään Cabralzinho (s. 2. marraskuuta 1945 Santos, Brasilia) on brasilialainen jalkapallovalmentaja ja entinen hyökkääjä. ==Valmennusura== Cabralzinho aloitti valmentamisen vuonna 1979.Zamalek get new manager BBC Sport 19.7.2002 Viitattu 31.5.2010 Sittemmin hän toimi muun muassa Qatarin maajoukkueen päävalmentajana vuonna 1989 ja Saudi-Arabian alle 20-vuotiaiden maajoukkueen valmentajana 1993. Koko 1990-luvun hän valmensi kotimaassaan Brasiliassa. 2000-luvun alussa Cabralzinho oli kuwaitilaisseura Al Qadsian peräsimessä yhden kauden ennen palaamistaan kotimaahan. Kaudella 2002–2003 hänet palkattiin egyptiläisen Zamalekin päävalmentajaksi, jonka avulla seura voitti Egyptin supercupin, Afrikan Mestarien liigan ja Egyptin mestaruuden. Kauden päätyttyä Cabralzinho ei suostunut tekemään jatkosopimusta ja jätti seuran toukokuussa 2003.Cabral quits Zamalek BBC Sport 29.5.2010 Viitattu 31.5.2010 Marraskuussa 2004 Cabralzinho palasi takaisin Zamalekin valmentajaksi allekirjoitettuaan puolentoista vuoden sopimuksen.Cabral signs for Zamalek BBC Sport 24.11.2004 Viitattu 31.5.2010 Viisi kuukautta myöhemmin hän sai potkut joukkueen heikkojen tulosten vuoksi.Zamalek sack Cabral BBC Sport 29.4.2005 Viitattu 31.5.2010 Elokuussa 2007 tunisialainen Espérance allekirjoitti loppukauden kestävän sopimuksen Cabralzinhon kanssa, joka oli kaudella 2007–2008 Espérancen neljäs valmentaja.Esperance hire Brazilian coach BBC Sport 27.8.2007 Viitattu 31.5.2010 Joukkueen esitykset eivät kuitenkaan parantuneet joukkueen jäätyä ilman voittoa neljässä ottelussa, ja hän sai potkut joulukuussa 2007.Esperance sack coach Cabral BBC Sport 3.12.2007 Viitattu 31.5.2010 Toukokuussa 2008 Cabralzinho palasi takaisin Espérancen valmentajaksi kaudella 2008–2009.Cabral returns to coach Esperance BBC Sport 6.5.2008 Viitattu 31.5.2010 Hän kuitenkin erosi tehtävästään marraskuussa 2008 vastalauseena joukkueen fyysisen valmentajan erottamiseen.Cabral leaves Esperance - again BBC Sport 14.11.2008 Viitattu 31.5.2010 Syyskuussa 2009 Cabralzinho siirtyi valmentamaan egyptiläistä Al-IttihadiaCabral to 'share' management against Zamalek FilGoal 9.9.2009 Viitattu 31.5.2010 . ===Saavutukset=== *Egyptin supercup: 2002 *Afrikan Mestarien liiga: 2002 *Egyptin mestaruus: 2003 *CAF Super Cup: 2003 ==Lähteet== Luokka:Brasilialaiset jalkapalloilijat Luokka:Brasilialaiset jalkapallovalmentajat Luokka:Vuonna 1945 syntyneet Luokka:Elävät henkilöt
Ingvar Stadheim

Ingvar Stadheim (s. 9. helmikuuta 1951) on norjalainen entinen jalkapallovalmentaja ja pelaaja. Nykyään hän työskentelee BIS Production Partnerin palveluksessa. ==Ura== Stadheim pelasi omalla pelaajaurallaan Sogndal Fotballissa ja oli mukana seuran hävitessä historiansa ainoan Norjan cupin finaalin SK Brannille 1976. Hän siirtyi seuran valmentajaksi 1979 ja valmensi joukkuetta kaksi kautta. Hän palasi seuraan 1983 kahden kauden ajaksi. Trenarane Kaudella 1986 hän luotsasi Kongsvingerin Norjan liigassa pronssille. Samana vuonna hän siirtyi Norjan alle 21-vuotiaiden maajoukkueen päävalmentajaksi. Kaksi vuotta myöhemmin hän nousi Tord Gripin seuraajaksi A-maajoukkueen peräsimeen, muttei onnistunut viemään Norjaa MM-kisoihin 1990. Hän jätti maajoukkueen lokakuussa 1990 kehnosti alkaneiden EM1992-karsintojen takia. Maajoukkuepestinsä jälkeen Stadheim jätti valmennustehtävät. Nykyään hän työskentelee BIS Production Partnersin palveluksessa. Hänen poikansa Anders on myös tehnyt uraa jalkapalloilijana. ==Lähteet== Luokka:Norjalaiset jalkapallovalmentajat Luokka:Norjalaiset jalkapalloilijat Luokka:Vuonna 1951 syntyneet Luokka:Elävät henkilöt
Kongsvinger IL

Kongsvinger IL Toppfotball on norjalainen vuonna 1892 perustettu jalkapalloseura Kongsvingeristä Hedmarkista. Seura pelaa kotiottelunsa Gjemlesund Stadionilla ja on Kongsvinger Idrettslagin jalkapallojaos. Seura pelaa Norjan miesten toiseksi korkeimmalla sarjatasolla Adeccoligaenissa. Seura pelasi Norjan korkeimmalla sarjatasolla yhtäjaksoisesti vuosina 1983–1999, vaikka sen taloudelliset resurssit olivat niukat. Joukkue menestyi hyvin ja oli parhaimmillaan liigassa toinen kaudella 1992 sekä kahdesti kolmas. Seura esiintyi myös eurokentillä ja kaudella 1993/94 se pelasi UEFA Cupissa historiallisen 1–1 tasapelin Juventusta vastaan. Seura putosi kauden 1999 jälkeen pääsarjasta ja taloudellisten vaikeuksien syventyessä 2001 myös ykkösdivsioonasta kolmannelle sarjatasolle. Vuonna 2003 KIL aloitti paluun takaisin kohti Norjan huippua Vegard Skogheimin opein voittamalla sarjansa ja nousemalla Adecco-liigaan. Seuraavalla kaudella nuori joukkue taisteli jopa noususta Tippeligaeniin, mutta hävisi nousukarsinnoissa FK Bodø/Glimtille yhteismaalein 4–1. Lopulta kaudella 2009 paluu pääsarjaan toteutui, kun KIL sijoittui Adeccoligaenissa kolmanneksi ja pudotti ratkaisevassa nousukarsintaotteluparissa Sparta Sarsborgin yhteismaalein 5–4. KIL:n visiitti Tippeligaenissä jäi kuitenkin kauden 2010 mittaiseksi, sillä kauden päätteeksi seura oli sarjassa toiseksi viimeisenä ja putosi suoraan takaisin Adeccoligaeniin. Kauden jälkeen seuran menestysvuosien päävalmentaja Per Brogeland palasi takaisin joukkueen peräsimeen. Brogeland blir Kongsvinger- trener Hän ei kuitenkaan saanut KIL:n peliä kulkemaan ja vanhoista saavutuksista huolimatta Brogelandin kolmas pesti päättyi potkuihin jo elokuun lopussa. Valmentajan tehtäviin palasi seuralle jo tutuksi tullut Tom Nordlie. Bekreftet: Nordlie ny trener i Kongsvinger ==Meriitit== * Norjan liiga **Hopeaa: 1992 **Pronssia (2): 1986, 1987 * Norjan cup **Välierät (4): 1983, 1990, 1992, 1996 ==Entisiä pelaajia== * Even Pellerud * Christer Basma * Vidar Riseth * Jon Inge Høiland ==Entisiä valmentajia== * Ingvar Stadheim (1986) * Even Pellerud (1987–1989) * Kent Karlsson (1990) * Per Brogeland (1992–1995, 1998–1999, 2011) * Vegard Skogheim (2003–2006) * Tom Nordlie (2008–2009, 2011–2012) * Trond Amundsen (2009–2010) * Tony Gustavsson (2010) == Lähteet == ==Aiheesta muualla== * Viralliset kotisivut * Kannattajien kotisivut * Tilastosivusto Luokka:Norjalaiset jalkapalloseurat Luokka:Kongsvinger Luokka:Vuonna 1892 perustetut urheiluseurat
Aleksandras Stulginskis

Aleksandras Stulginskis (26. helmikuuta 1885 Kutaliai, Tauragė – 22. syyskuuta 1969 Kaunas) oli Liettuan toinen presidentti vuosina 1920–1926. Hän toimi myös muutaman tunnin ajan virkaatekevänä presidenttinä vuoden 1926 vallankaappauksessa. Stulginskis opiskeli teologiaa Kaunasissa ja myöhemmin Innsbruckissa. Hän kuitenkin luopui papiksi opiskelemisesta ja alkoi lukea agronomiaa Hallen yliopistossa. Hän valmistui vuonna 1913 ja palasi takaisin Liettuaan. Kotimaahansa palattuaan hän alkoi toimia maanviljelijänä. Lisäksi hän kirjoitti lukuisia agronomiaa käsitteleviä artikkeleita liettualaisiin sanomalehtiin. Vuonna 1918 hän alkoi julkaista kahta eri maanviljelystä käsittelevää lehteä, Ūkininkasia ja Ūkininko kalendoriusta. Ensimmäisen maailmansodan aikana hän muutti Vilnaan ja oli yksi Liettuan kristillisdemokraattien perustajista. Stulginskis oli yksi Liettuan neuvoston jäsenistä ja yksi maan itsenäisyysjulistuksen allekirjoittaneista. Hän oli tasavaltalainen ja vastusti hetken ajan olemassa ollutta Liettuan kuningaskuntaa. Hän oli myös yksi Liettuan armeijan organisoijista. Stulginskis toimi lukuisia kertoja ministerinä ja vuosina 1926–1927 hän toimi Seimasin puhemiehenä. Vuonna 1927 hän vetäytyi politiikasta työskentelemään maatilalleen. Vuonna 1941 Neuvostoliiton NKVD pidätti Stulginskisin ja hänen vaimonsa, jonka jälkeen heidät karkotettiin gulageihin; Stulginskis Krasnojarskin alueelle ja vaimo Komiin. Toisen maailmansodan jälkeen vuonna 1952 Stulginskis tuomittiin 25 vuoden vankeuteen antisosialistisesta toiminnasta ennen sotaa. Josif Stalinin kuoleman jälkeen vuonna 1956 Stulginskille annettiin lupa lähteä Neuvostoliitosta, mutta tämä kieltäytyi palaten takaisin Liettuan neuvostotasavaltaan. Elämänsä viimeiset vuodet hän eli Kaunasissa, missä hän kuoli 22. syyskuuta 1969 84-vuotiaana. ==Lähteet== *Afonsas Eidintas: President of Lithuania: Prisoner of the Gulag a Biography of Aleksandras Stulginskis. Genocide and Research Center of Lithuania Luokka:Liettuan presidentit Luokka:Vuonna 1885 syntyneet Luokka:Vuonna 1969 kuolleet
Keljonkeskus

Keljonkeskus on Jyväskylän eteläosassa, Keljossa sijaitseva 1990-luvulla perustettu kaupallinen keskittymä. Keskuksessa toimivat muun muassa K-Citymarketin talossa toimiva Keljon kauppakeskus, Prisma, ja Lidl, joka rakensi oman kauppansa alueelle 2000-luvun alkupuolella. Motonet avasi myymälän alueelle 2.11.2009. Keljonkeskus (muodossa Keljon keskus) on myös tilastollinen pienalue Keljon suuralueella, johon kuuluu kauppa-alueen lisäksi myös muutama Länsi-Päijänteentien itäpuolinen kerrostalo. == Keljon kauppakeskus == Keljon kauppakeskus valmistui laajennettuun K-citymarketin rakennukseen vuonna 2010. === Kauppakeskuksen liikkeet === * OP Keskisuomi * 24 Pesula * CM Autopesu * Katsastus Kontti * Alko * Caffitella Bakery * Dressmann * Eväspuoti *CM Hiustalo * Faunatar * Hesburger *Instrumentarium * K-Citymarket * KappAhl * Keljon Apteekki * Keljon Market-suutari Timo Huisman *Kultajousi * Lelut 24 *Musti ja Mirri * Punttis * RC Jyväskylä * Telia express * Veikon Kone ==Lähteet== == Aiheesta muualla == Luokka:Jyväskylän kauppa- ja ostoskeskukset Luokka:Keljo
Victory Hammer S

Victory Hammer S on tehdaskustomoitu moottoripyörä. Sitä valmistaa yhdysvaltalainen moottoripyöränvalmistaja Victory Motorcycles. Hammer S on tuotu markkinoille 2005, ja Suomeen se tuli 2010, maahantuojana Brandt-Polaris Oy. Se on Victoryn mallistossa ajo-ominaisuuksiltaan parhaita. Se on väritykseltään sininen. Erikoisvarusteina on saatavana kaksivärimaalauksen lisäksi erikoisvanteet ja mustia yksityiskohtia sekä lisäosia. Ajoasento on matala, ei liian kurottava. Siinä on tuplanelimäntälevyjarrut ja usd-haarukka edessä, poikkeuksellista amerikkalaisessa pyörässä.Victory haastaa custom- markkinat Victory itse luokittelee pyörän muskelipyöräksi.Victor Motorcycles ==Tekniikka== ;TiedotVictory Hammer S:n tekniikka *Mitat: akseliväli 1 669 mm, kuivapaino 305 kg. *Moottori: 1 737-kuutioinen 50-asteen Freedom V2-moottori. 4 venttiiliä per sylinteri, 4-tahtinen, yksi nokka-akseli sylinterikannessa (SOHC). Ilma-/öljyjäähdytys, EFI-polttoaineenruiskutus. Teho 68 kW (92 hv) / 5 000 r/min, vääntö 140 Nm / 4 000 r/min. *Voimansiirto: 6-nopeuksinen vaihteisto, hihnaveto, märkä monilevykytkin. *Huippunopeus: ei tietoa. *Värit: Suede Black, White/Red ja Boardwalk Blue/White *Renkaat: edessä 130/70R18, takana 250/40R18 *Polttoainesäiliö: 17 litraa, koeajon mitattu kulutus 6,8 litraa/100 km ==Lähteet== ==Aiheesta muualla== *Esittely Tekniikan maailmassa *Victoryn suomenkieliset sivut Hammer S
Jan-Erik Kaisla

Jan-Erik Kaisla (s. 21. tammikuuta 1986 Vantaa) on suomalainen jääkiekkomaalivahti. Kaisla on Kiekko-Vantaan kasvatti, joka on edustanut juniorina myös kahden kauden ajan Lappeenrannan SaiPaa, minä aikana hän pääsi kerran pelaamaan SaiPan edustusjoukkueessa SM-liigassa, kun hänet vaihdettiin maalille kesken ottelun. Mestiksessä Kaisla oli Heinolan Kiekon maalivahti kahden kauden ajan, kunnes palasi takaisin kasvattajaseuraansa. Kaisla pelasi ensimmäisen kerran miesten sarjoissa kaudella 2005–2006 pelaten kaksi ottelua Kiekko-Vantaan paidassa. Kaislan isä oli jääkiekkotuomari Karl-Gustav Kaisla. ==Ura== 2005–06 Kiekko-Vantaa Mestis 2 0 5,38 0 80,00 -- -- -- -- -- 2006–07 SaiPa SM-liiga 1 0 0,00 0 100,00 -- -- -- -- -- 2007–08 HeKi Mestis 16 5 3,63 0 89,22 -- -- -- -- -- 2008–09 HeKi Mestis 18 5 3,50 0 88,14 -- -- -- -- -- 2008–09 Kiekko-Vantaa Mestis 3 1 3,27 0 88,37 1 0 4,58 0 83,33 2009–10 Kiekko- Vantaa Mestis 2 1 1,69 0 94,12 1 0 39,13 0 50,00 4 kautta YHTEENSÄ Mestis 41 12 3,41 0 88,47 2 0 21,86 0 66,67 1 kausi YHTEENSÄ SM-liiga 1 0 0,00 0 100,00 -- -- -- -- -- ==Lähteet== *Eliteprospects.com *European Hockey.net *Jatkoaika.com Luokka:Suomalaiset jääkiekkomaalivahdit Luokka:Vuonna 1986 syntyneet Luokka:Elävät henkilöt
Hyperkorrekti muoto

Hyperkorrekti muoto on kieliasultaan virheellinen ilmaus, joka on saattanut syntyä liiallisesta virheiden pelosta tai yleiskielen (standardikielen) tiettämättömyydestä. Suomen kielessä hyperkorrekteja muotoja esiintyy varsinkin yrityksistä välttää oman murteen muotoja mutta myös lainasanojen ääntämisessä ja kirjoittamisessa, joissa luullaan olevan enemmän suomelle vieraita konsonantteja kuin niissä oikeasti on. Jos virheellinen muoto on laajassa käytössä, siitä tulee hyväksytty vaihtoehtoinen tai jopa ainoa käytössä oleva muoto. Esimerkiksi suuret ja pyyhe voivat tulla suudet ja pyyhde tai pedagogiikasta ja probleemasta voivat tulla bedagogiikka ja brobleema ja englanninkielestä sanasta piece on tullut ilmaisu biisi, kun vieraiden konsonanttien unohtamista pelkäävä puhuja käyttää niitä liikaa. Kotimaisten kielten keskus on myös itse viitannut aiheeseen. ==Esimerkkejä == * suomen kielessä palveri (sanasta palaveri), jossa pyritään välttämään varsinkin Oulun murteeseen kuuluvaa vokaalin toistoa seuraavan konsonantin jälkeen (vrt. kahvi > kahavi) * suomen kielessä *pieno (sanasta piano), joka syntyy pyrkimyksestä välttää murteelliseksi koettua ia-yhdistelmää (vrt. eräissä murteissa hieno > hiano) * suomen kielessä esiintyvä tapa lisätä vieraskielisiin sanoihin liikaa soinnillisia konsonantteja (*psygologia) * englannin kielessä virheelliset vierasperäisten sanojen monikot (*virii po. viruses) ==Lähteet== * * ===Viitteet=== Luokka:Kielitiede
Victory Vegas Jackpot Ness

Victory Vegas Jackpot Ness on Victory Motorcycles moottoripyörävalmistajan pyörämalli. Tunnetun pyöränrakentajan Arlen Nessin yhdessä poikansa Cory Nessin kanssa suunnittelemassa erikoismallissa on yksilöllinen maalaus ja vanteet, custom-ommeltu istuin. Siinä on signeeraukset peileissä, kahvoissa ja jalkatapeissa.Victory haastaa custom-markkinat ==Lähteet== ==Aiheesta muualla== *Victoryn suomenkieliset sivut Vegas Jackpot Ness
Ovo je Balkan

Ovo je Balkan (, ) on serbialaisen Milan Stankovićin Eurovision laulukilpailussa 2010 laulama kappale. Se päätyi 13. sijalle 72 pisteellä. Sen pituus on 3:05 minuuttia. Kappaleesta on tehty myös kokonaan espanjankielinen versio nimeltä Balkañeros () == Lähteet == Luokka:Vuoden 2010 euroviisuedustuskappaleet Luokka:Serbian euroviisuedustuskappaleet
Omenabanaani

Omenabanaani on banaanien sukuun kuuluva risteymälajikeryhmä Musa acuminata × balbisiana (AAB-ryhmä) ’Silk’. Omenabanaanin hedelmä on kuin lyhyt pullea banaani. Omenabanaani on maultaan makeampi ja lähempänä omenan makua kuin muut banaanit. Kun omenabanaani on kypsä, kuori muuttaa väriään huomattavasti tummemmaksi kuin tyypillinen banaani, joskus jopa täysin mustaksi. == Lähteet == == Aiheesta muualla == Luokka:Hedelmät Luokka:Banaanit
Yağmur Sarıgül

Yağmur Sarıgül (s. 26. elokuuta 1979 Antalya) on turkkilaisen maNga-yhtyeen kitaristi. maNga tuli toiseksi vuoden 2010 Eurovision laulukilpailussa 170 pisteellä. Luokka:Turkkilaiset kitaristit Luokka:Vuonna 1979 syntyneet Luokka:Elävät henkilöt
Robert Koren

Robert Koren (s. 20. syyskuuta 1980 Radlje ob Dravi, Jugoslavia) on slovenialainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Hull Cityä ja on Slovenian maajoukkueen kapteeni. ==Ura== Koren pelasi kotimaassaan Dravogradissa ja Celjessä ennen siirtymistä norjalaiseen Lillestrømiin vuonna 2004. Korenista tuli Norjan liigan arvostetuimpia pelaajia ja monet pitivät häntä sarjan parhaana ulkomaalaisena. Hän oli puolustava pelintekijä Lillestrømissä ja hänestä oli kiinnostunut englantilaiset Leeds United ja Manchester City. Tammikuussa 2007 Koren siirtyi Mestaruussarjassa pelaavaan West Bromwich Albioniin kolmen vuoden sopimuksella, jossa oli optio neljännestä vuodesta. Koren vakiinnutti paikkansa avauskokoonpanossa nopeati. Heinäkuussa 2007 Koren loukkaantui joukkueen harjoituksissa ja missasi kauden alun. Hän kirjoitti syyskuussa kahden vuoden jatkosopimuksen, josta jälkimmäinen oli optio. Joukkue nousi Valioliigaan kaudeksi 2008–2009. Koren teki avausmaalinsa Valioliigassa Middlesbroughia vastaan, kun hän viimeisteli kaksi maalia tammikuussa 2009. Hän pelasi kaudella kenttäpelaajista eniten, mutta joukkue putosi Mestaruussarjaan. Seuraavalla kaudella Koren oli joukkueensa avainpelaajia sen noustessa takaisin Valioliigaan. Tästä huolimatta West Bromwich ei käyttänyt optiotaan jatkaa Korenin sopimusta. ==Maajoukkueura== Koren on pelannut 45 A-maaottelua Slovenian paidassa, joissa hän on tehnyt viisi maalia. Koren on pelannut myös maan nuorisomaajoukkueissa. Koren on ollut Slovenian kapteeni vuoden 2010 MM-karsinnoista lähtien. Slovenia pääsi lopulta MM-kilpailuihin, kun se voitti Venäjän 2–1. Turnauksessa joukkueen kapteenina toimiva Koren teki Slovenian voittomaalin alkusarjan ottelussa Algeriaa vastaan. Voitto oli maan historian ensimmäinen MM-tasolla. ==Muu elämä== Koren on naimisissa ja hänellä on kaksi poikaa, Nal ja Tian. ==Lähteet== Luokka:Slovenialaiset jalkapalloilijat Luokka:Vuonna 1980 syntyneet Luokka:Elävät henkilöt
John Ralston Saul

John Ralston Saul (s. 19. kesäkuuta 1947 Ottawa, Kanada) on kanadalainen kirjailija, joka toimi kansainvälisen sananvapausjärjestön PEN:n puheenjohtajana 2009–2015. Saulin alkujaan ranskaksi ilmestynyt esikoisteos The Birds of Prey on ollut kansainvälinen menestysteos. Saul syntyi vuonna 1947 ja hänen isänsä oli kanadalainen armeijan upseeri ja hänen äitinsä oli kotoisin Isosta-Britanniasta. Hän valmistui maisteriksi (BA) McGill- yliopistosta ja suoritti filosofian tohtorin (PhD) tutkinnon politiikasta Lontoossa King's Collegessa. Palattuaan Lontoosta takaisin Kanadaan hän viimeisteli ensimmäisen kirjansa, The Birds of Prey vuonna 1975. Hän Julkaisi sen ensin ranskankielisenä vuonna 1977, ja siitä tuli kansainvälinen bestseller ja jota myytiin yli kaksi miljoonaa kappaletta. Saul vieraili Suomessa toukokuussa 2010. == Lähteet == Luokka:Kanadalaiset kirjailijat Luokka:Vuonna 1947 syntyneet Luokka:Elävät henkilöt
Diego Pozo

Diego Raúl Pozo (s. 16. helmikuuta 1978 Mendoza, Argentiina) on argentiinalainen jalkapallomaalivahti. == Ura == ===Seurajoukkue=== Pozo aloitti ammattilaisuransa vuonna 1995 Godoy Cruzista, jonka jälkeen hän on edustanut Huracánia, Talleresia ja Institutoa ennen siirtymistään vuonna 2008 Colóniin. ===Maajoukkue=== Pozo teki ensiesiintymisensä Argentiinan maajoukkueessa 20. toukokuuta 2009 ystävyysottelussa Panamaa vastaan. Joukkue otteluun oli koottu kotimaan pääsarjasta. Maajoukkueenpäävalmentaja Diego Maradona valitsi hänet 23-henkiseen miehistöön vuoden 2010 MM-kilpailuihin. == Aiheesta muualla == * Esittely Colónin virallisella kotisivustolla Luokka:Argentiinalaiset jalkapallomaalivahdit Luokka:Vuonna 1978 syntyneet Luokka:Elävät henkilöt
We Love Helsinki

We Love Helsinki on helsinkiläinen kaupunkifestivaali. Sen perustaja ja toiminnanjohtaja Timo Santala on ollut mukana aloittamassa myös Ravintolapäivää.Jarkko Jokelainen: Helsinkiläinen Timo Santala tunnetaan kaupunkitapahtumien kehittäjänä, mutta hän itse viihtyy parhaiten luonnossa. Helsingin Sanomat 10.1.2021. Viitattu 26.5.2024. We Love Helsingin päätapahtuma on kaupunkifestivaali, joka järjestettiin ensimmäisen kerran heinäkuussa 2008 We Love Helsinki on palkittu Helsingin kulttuuriteko 2010 -palkinnolla. Sen sai myös 2014 Helsinki hauskemmaksi ja Vuoden esteettinen teko -palkinnon 2015. Iskelmätanssien ohella We Love Helsinki on järjestänyt eri tapahtumia kuten kuorokäytävä ja yhteislaulukaraoke. Ensimmäiset tanssit järjestettiin juhannuksena 2008 Kuudennella Linjalla. Sitä on vuosien varrella järjestetty Kulttuuritehdas Korjaamolla, Tavastia-klubilla ja Kaivohuoneella. We Love Helsinki on vuodesta 2010 järjestänyt Radio Helsingin Iskelmäiltama -ohjelman kanssa terassilla kesäklubia nimellä Iskelmäkesä. == Lähteet == == Aiheesta muualla == * We Love Helsinki Facebookissa * We Love Helsinki Vimeossa * We Love Helsingin blogi Luokka:Helsingin tapahtumat Luokka:Suomen kulttuuritapahtumat Luokka:Musiikkifestivaalit Suomessa Luokka:Tanssitapahtumat